1945 - Historien om en flugt , skulle egentlig være et stykke, som havde sit fokus på de tusindvis af tyske flygtninge, der kom til Aalborg efter 2. verdenskrig. Men det er endt med at handle om at være flygtning både i dag og dengang. - Stykket handler i virkeligheden om hvor svært det er, sådan for alvor at forstå for andre - hvad det betyder at være et menneske på flugt, siger Lene Skytt, Instruktør, Teater Nordkraft. Mere end 1000 tyske flygtninge er begravet i Aalborg. De var nogle af de omkring 17.000 tyske flygtninge, der ikke overlevede besøget i Danmark efter krigen. En lille kvart million tyskere flygtede til Danmark efter 2. verdenskrig. Stykket sætter spørgsmålstegn ved, hvad historien har lært os. - Vi har alt, men vi bruger det ikke til at hjælpe de mennesker der lever i ufrihed. Det er vor tids største skam, siger Lærke Schjærff Engelbrecht, der spiller en af rollerne i stykket. Stykket er skrevet af den tyske dramatiker Nis Momme-Stockmann. 1945 - Historien om en flugt Hvor: Teater Nordkraft Premiere: 27. februar Læs mere her Se videoen øverst i artiklen
Historien om en flugt på Teater Nordkraft handler om konsekvenserne ved at flygte.